|  |
| --- |
| **РЕПУБЛИКА СРБИЈА –ОПШТИНА РАЧА** |
| **ОПШТИНСКО ВЕЋЕ ОПШТИНЕ РАЧА** |

**Број: 401-211/2024-II-01**

**Датум:19.06.2024. године.**

На основу члана 20. Закона о јавном информисању и медијима („Службени гласник РС“, број: 92/23), чланова 5, 6, 7, 10 и 11 Правилника о суфинансирању пројеката за остваривање јавног интереса у области јавног информисања („Службени гласник РС“, бр. 6/24), Одлуке о расподели средстава за суфинансирање пројеката у области јавног информисања у 2024. години на територији општине Рача, број 401-210/2024-II-01 од 07.06.2024. године и члана 71. Статута општине Рача („Службени гласник општине Рача “, бр. 3/19),Општинско веће општине Рача, на седници одржаној дана 19.06.2024. године, донело је:

**О Д Л УК У**

**о расписивању Јавног позива за учешће на Конкурсу за суфинансирање пројеката за остваривање јавног интереса у области јавног информисања на територији општине Рача у 2024. години**

1. **РАСПИСУЈЕ СЕ** Јавни позив за учешће на Конкурсу за суфинансирање пројеката за остваривање јавног интереса у области јавног информисања на територији општине Рача у 2024 .години.
2. Предмет Конкурса је суфинансирање пројеката производње медијских садржајаиз области јавног информисања који доприносе остваривању јавног интереса дефинисаног чланом 15. Закона о јавном информисању и медијима.
3. Јавним позивом за учешће на Конкурсу биће ближе одређени: намена конкурса за коју се додељују средства, износ средстава која су опредељена за конкурс, минимални и максимални износ којиможе бити одобрен за реализацију пројекта,право учешћа на конкурсу, услове за учешће на конкурсу,критеријуми за оцену пројеката,рок за спровођење конкурса, пратећа документација коју подносилац прилаже уз пројекат, образац позива запријаву за учешће у раду комисије и правила о заштити података о личности у складу са законом који уређује заштиту података о личности и др.

**IV** Јавни позив чини саставни део ове одлуке.

**Образложење**

Правни основ за доношење ове одлуке налази се у члану 20. Закона о јавном информисању и медијима и члану 5. Правилника о суфинансирању пројеката за остваривање јавног интереса у области јавног информисања, којима је прописано да одлуку о конкурсима који се расписују у току календарске године доноси орган Републике Србије, аутономне покрајине, односно јединице локалне самоуправе надлежан за послове јавногинформисања у складу са прописима којима је регулисан рад ових органа (у даљем тексту:орган који расписуј еконкурс), полазећи од јавног интереса дефинисаног чланом 15. Закона.

Чланом 10. Правилника прописаноје да се Конкурс расписује у облику јавног позива и објављује се на веб презентацији органа који расписује конкурс, као и на веб порталу Јединственoг информационoг система.

Чланом 7. Правилника прописаноје да Конкурс сe расписује за пројекте производње медијских садржаја и пројекте стручне едукације, унапређења професионалних и етичких стандарда и истраживања у области јавног информисања,а чланом 11. прописани су обавезни елементи Јавног позива за учешће на конкурсу.

Одлуком о расподели средстава за суфинансирање пројеката у области јавног информисања у 2024. години, на територији општине Рача, опредељена су средства у износу од 500.000,00 динара, за суфинансирање пројеката за остваривање јавног интереса у области јавног информисања дефинисаног чланом 15. Закона о јавном информисању и медијима, на територији општине Рача, у 2024. години.

У складу са наведеним одлучено је као у диспозитиву.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

Бранко Радосављевић, с.р.